વિશ્વ ભ્રમણ માટે જાણીતા ગુજરાતીઓ દુબઇ ફેસ્ટીવલથી પરિચિત છે. હવે આવા જ એક આકર્ષક ફેસ્ટીવલનો આરંભ અમદાવાદમાં થવા જઇ રહ્યો છે. જાન્યુઆરી ૨૦૧૯માં ઉજવાનાર ઇન્ટરનેશનલ કાઇટ ફેસ્ટીવલ, વાઇબ્રન્ટ ગુજરાત ગ્લોબલ સમિટ તેમજ ૨૬ જાન્યુઆરીને પ્રજાસત્તાક દિનના સંયોગોમાં ગુજરાતમાં આવનાર દેશ-વિદેશના સહેલાણીઓ, પ્રવાસીઓ માટે ‘અમદાવાદ શોપિંગ ફેસ્ટીવલ-૨૦૧૯' નું મહત્વાકાંક્ષી આયોજન કરાયું છે. ૧૧ થી ૨૭ જાન્યુઆરી દરમિયાન શોપિંગ ફેસ્ટીવલ યોજાશે.